SK Úradný vestník Európskej únie C 417/1

Prehľad výsledkov ročných auditov Dvora audítorov týkajúcich sa európskych agentúr a ostatných orgánov za rozpočtový rok 2016

(2017/C 417/01)

OBSAH

AKRONYMY AGENTÚR A OSTATNÝCH ORGÁNOV EÚ 3

ZHRNUTIE 5

KTO SME 5

ČO SME KONTROLOVALI 5

Rôzne typy agentúr so sídlom v členských štátoch EÚ 5

Rozpočty a financovanie agentúr – nárast v prioritných oblastiach a väčší význam samofinancovania 7

Zvýšenie počtu zamestnancov v prioritných oblastiach 9

Spôsob kontroly 9

ČO SME ZISTILI 10

Výroky bez výhrad k spoľahlivosti účtovných závierok všetkých agentúr 10

Výroky bez výhrad k zákonnosti a riadnosti príslušných operácií všetkých agentúr, okrem EASO 10

Záležitosti osobitného významu, na ktoré upozornil Dvor audítorov 10

Ďalšie kontrolné zistenia v rôznych oblastiach 11

Ľudské zdroje vyvolávajú v niektorých prípadoch obavy 11

Verejné obstarávanie je aj naďalej oblasťou s vyššou tendenciou k vzniku chýb 11

Rôznorodé infraštruktúry agentúr v oblasti IT napriek zväčša podobným činnostiam 12

Poradenstvo v oblasti IT a riadenie projektov treba v agentúre EMA zlepšiť 13

Rozpočtové hospodárenie sa až na niektoré výnimky zlepšuje 14

Externé hodnotenia sú spravidla pozitívne 14

Audítorské výsledky IAS majú poskytovať ucelenejší prehľad 14

Prijímanie opatrení na základe pripomienok z predchádzajúcich rokov je vo väčšine prípadov na dobrej ceste 14

PRÍLOHA I – Rozpočet a zamestnanci agentúr 16

PRÍLOHA II – Pripomienky Dvora audítorov bez vplyvu na jeho stanoviská 19

PRÍLOHA III – Následná kontrola nevyriešených pripomienok bez vplyvu na stanoviská Dvora audítorov 22

AKRONYMY AGENTÚR A OSTATNÝCH ORGÁNOV EÚ

Akronym Úplný názov Sídlo ACER Agentúra pre spoluprácu regulačných orgánov v oblasti energetiky Ľubľana, Slovinsko BEREC Úrad Orgánu európskych regulátorov pre elektronické komunikácie Riga, Lotyšsko CdT Prekladateľské stredisko pre orgány Európskej únie Luxemburg, Luxembursko Cedefop Európske stredisko pre rozvoj odborného vzdelávania Solún, Grécko CEPOL Agentúra Európskej únie pre odbornú prípravu v oblasti presadzovania práva Budapešť, Maďarsko Chafea Výkonná agentúra pre spotrebiteľov, zdravie, poľnohospodárstvo a potraviny Luxemburg, Luxembursko CPVO Úrad Spoločenstva pre odrody rastlín Angers, Francúzsko EACEA Výkonná agentúra pre vzdelávanie, audiovizuálny sektor a kultúru Brusel, Belgicko EASA Európska agentúra pre bezpečnosť letectva Kolín, Nemecko EASME Výkonná agentúra pre malé a stredné podniky Brusel, Belgicko EASO Európsky podporný úrad pre azyl Valletta, Malta EBA Európsky orgán pre bankovníctvo Londýn, Spojené kráľovstvo ECDC Európske centrum pre prevenciu a kontrolu chorôb Štokholm, Švédsko ECHA Európska chemická agentúra Helsinki, Fínsko EEA Európska environmentálna agentúra Kodaň, Dánsko EFCA Európska agentúra pre kontrolu rybárstva Vigo, Španielsko EFSA Európsky úrad pre bezpečnosť potravín Parma, Taliansko EIGE Európsky inštitút pre rodovú rovnosť Vilnius, Litva EIOPA Európsky orgán pre poisťovníctvo a dôchodkové poistenie zamestnancov Frankfurt, Nemecko EIT Európsky inovačný a technologický inštitút Budapešť, Maďarsko EMA Európska agentúra pre lieky Londýn, Spojené kráľovstvo EMCDDA Európske monitorovacie centrum pre drogy a drogovú závislosť‘ Lisabon, Portugalsko EMSA Európska námorná bezpečnostná agentúra Lisabon, Portugalsko ENISA Agentúra Európskej únie pre sieťovú a informačnú bezpečnosť Heraklion, Grécko ERA Železničná agentúra Európskej únie Valenciennes, Francúzsko ERCEA Výkonná agentúra Európskej rady pre výskum Brusel, Belgicko ESMA Európsky orgán pre cenné papiere a trhy Paríž, Francúzsko ETF Európska nadácia pre odborné vzdelávanie Turín, Taliansko EUIPO Úrad Európskej únie pre duševné vlastníctvo Alicante, Španielsko eu-LISA Európska agentúra na prevádzkové riadenie rozsiahlych informačných systémov v priestore slobody, bezpečnosti a spravodlivosti Tallinn, Estónsko EU-OSHA Európska agentúra pre bezpečnosť a ochranu zdravia pri práci Bilbao, Španielsko Euratom Zásobovacia agentúra Euratomu Luxemburg, Luxembursko EUROFOUND Európska nadácia pre zlepšovanie životných a pracovných podmienok Dublin, Írsko EUROJUST Jednotka pre justičnú spoluprácu Európskej únie Haag, Holandsko EUROPOL Európsky policajný úrad Haag, Holandsko FRA Agentúra Európskej únie pre základné práva Viedeň, Rakúsko Frontex Európska agentúra pre pohraničnú a pobrežnú stráž Varšava, Poľsko GSA Agentúra pre európsky globálny navigačný satelitný systém Praha, Česká republika INEA Výkonná agentúra pre inovácie a siete Brusel, Belgicko REA Výkonná agentúra pre výskum Brusel, Belgicko SRB Jednotná rada pre riešenie krízových situácií Brusel, Belgicko

ZHRNUTIE

Európsky dvor audítorov skontroloval účtovné závierky a príslušné operácie 41 európskych orgánov, úradov a agentúr (ďalej len „agentúry“) za rozpočtový rok 2016. Výrok bez výhrad vydal k účtovným závierkam všetkých agentúr a k príslušným operáciám všetkých agentúr okrem jednej (EASO).

Aj keď účtovné závierky agentúr poskytovali verný obraz o ich finančnej a ekonomickej situácii a príslušné operácie boli vo väčšine prípadov zákonné a riadne, ako Dvor audítorov uvádza v niektorých bodoch o zdôraznení skutočnosti alebo v ďalších pripomienkach, ako i v pripomienkach o kontrolných zisteniach bez vplyvu na stanoviská, stále existuje priestor na zlepšenie.

Tento dokument poskytuje prehľad výsledkov týchto auditov. Jeho účelom je uľahčiť analýzu a porovnanie špecifických ročných správ Dvora audítorov týkajúcich sa uvedených agentúr. Stanoviská a pripomienky Dvora audítorov, ako aj odpovede na ne sa nachádzajú v konkrétnych špecifických ročných správach. Tento prehľad nie je audítorskou správou ani stanoviskom.

KTO SME

Dvor audítorov je inštitúcia EÚ, ktorá kontroluje finančné prostriedky EÚ. Poslaním Dvora audítorov je prispievať k zlepšeniu finančného hospodárenia EÚ, presadzovať zodpovednosť a transparentnosť a pôsobiť ako nezávislý ochranca finančných záujmov občanov Únie. Úlohou Dvora audítorov ako nezávislého externého audítora EÚ je overovať, či sú finančné prostriedky EÚ správne vykázané, či sa vyberajú a vynakladajú v súlade s príslušnými pravidlami a nariadeniami a či sa prostredníctvom nich dosahuje optimálna hodnota. V súlade s týmto mandátom Dvor audítorov každoročne preskúmava účtovné závierky a príslušné operácie všetkých inštitúcií a agentúr EÚ.

ČO SME KONTROLOVALI

Rôzne typy agentúr so sídlom v členských štátoch EÚ

Agentúry sú samostatné právne subjekty zriadené sekundárnymi právnymi predpismi na vykonávanie konkrétnych technických, vedeckých alebo riadiacich úloh, ktoré pomáhajú inštitúciám EÚ navrhovať a vykonávať politiky. V členských štátoch sú dobre viditeľné a majú značný vplyv na tvorbu politiky a rozhodovanie, ako aj na plnenie programov v oblastiach, ktoré majú pre každodenný život občanov Európskej únie rozhodujúci význam, t. j. zdravie, bezpečnosť, ochrana, sloboda a spravodlivosť. Z hľadiska usporiadania a úloh je možné rozlišovať medzi decentralizovanými agentúrami, ostatnými orgánmi a výkonnými agentúrami Komisie. Konkrétne agentúry sa v tomto prehľade spomínajú prostredníctvom skrátenej podoby ich plných názvov, ktoré sa uvádzajú v zozname akronymov na začiatku správy.

32 decentralizovaných agentúr zohráva dôležitú úlohu pri príprave a vykonávaní politík EÚ, a najmä úloh technického, vedeckého, operačného a/alebo regulačného charakteru. Ich účelom je umožniť Komisii sústrediť sa na tvorbu politiky a posilniť spoluprácu medzi EÚ a vládami štátov sústredením technickej a odbornej expertízy z oboch strán. Decentralizované agentúry sa zriaďujú na neobmedzený čas a majú sídlo po celej EÚ (pozri graf 1).

Tri ostatné orgány sú EIT, Euratom a SRB. EIT so sídlom v Budapešti je nezávislý decentralizovaný orgán EÚ, v ktorom sa spájajú vedecké, obchodné a vzdelávacie zdroje na posilnenie inovačnej kapacity Únie. Euratom v Luxemburgu bol zriadený na podporu plnenia cieľov Zmluvy o založení Európskeho spoločenstva pre atómovú energiu. SRB v Bruseli je hlavným orgánom jednotného mechanizmu riešenia krízových situácií v európskej bankovej únii. Jej poslaním je zabezpečiť plynulé riešenie krízových situácií bánk na pokraji úpadku s čo najmenším dosahom na reálnu ekonomiku a verejné financie v členských štátoch EÚ a inde.

Šesť výkonných agentúr Komisie je poverených úlohami, ktoré sa týkajú riadenia jedného alebo viacerých programov Únie, a tieto agentúry sú zriadené na konkrétne stanovené obdobie. Sídlo majú v Bruseli (EACEA, EASME, ERCEA, INEA, REA) a Luxemburgu (Chafea).

Graf 1

Sídla agentúr v členských štátoch

Rozpočty a financovanie agentúr – nárast v prioritných oblastiach a väčší význam samofinancovania

Väčšina agentúr sa takmer úplne financuje zo všeobecného rozpočtu EÚ a niektoré sú v plnej miere alebo čiastočne samofinancované (pozri prehľad v tabuľke 1). ERA sa má stať čiastočne samofinancovanou najneskôr v júni 2019.

Tabuľka 1

Typy agentúr a ich financovanie

Spôsob financovania Prevažne zo všeobecného rozpočtu EÚ Prevažne samofinancované Rozpočet EÚ, príspevky členských štátov a/alebo poplatky (čiastočne samofinancované) Decentralizované agentúry 24 2 CPVO, EUIPO 6 EASA, EBA, ECHA, EIOPA, EMA, ESMA Ostatné orgány 2 EIT, Euratom 1 SRB — Výkonné agentúry Komisie 6 EACEA, REA, ERCEA, EASME, INEA, Chafea — —

Celkový rozpočet všetkých agentúr na rok 2016 (okrem SRB s osobitným mandátom a mechanizmom) predstavoval približne 3,4 mld. EUR (2015: 2,8 mld. EUR), čo zodpovedá zhruba 2,4 % všeobecného rozpočtu EÚ na rok 2016 (2015: 2,0 %). Toto zvýšenie vyplýva hlavne zo skutočnosti, že agentúry sa venujú oblastiam priemyslu, výskumu a energetiky (dodatočných 358 mil. EUR) a občianskym právam, spravodlivosti a vnútorným veciam (dodatočných 174 mil. EUR). Približne 2,3 mld. EUR z 3,4 mld. EUR sa financovalo zo všeobecného rozpočtu EÚ, zatiaľ čo zhruba 1 mld. EUR pochádzala z poplatkov a priamych príspevkov členských štátov, krajín EZVO atď.

Okrem toho SRB, ktorá bola zriadená na základe nariadenia o SRM na podporu jednotného mechanizmu riešenia krízových situácií, získala do rozpočtu okolo 11,8 mld. EUR vo forme príspevkov od úverových inštitúcií, aby bolo možné do roku 2023 plne zriadiť jednotný fond na riešenie krízových situácií.

Celkový rozpočet všetkých agentúr na rok 2016 vrátane SRB tak predstavoval približne 15,2 mld. EUR. Podrobné údaje o rozpočtoch jednotlivých agentúr sa uvádzajú v prílohe I.

Graf 2

Zdroje financovania agentúr v roku 2016

Graf 3

Rozpočty agentúr v mil. EUR

Zvýšenie počtu zamestnancov v prioritných oblastiach

Na konci roku 2016 zamestnávali agentúry 10 364 zamestnancov (2015: 9 848) (1), (2). Takisto ako v predchádzajúcom roku sa počet zamestnancov najviac zvýšil v agentúrach, ktoré pôsobia v oblastiach týkajúcich sa priemyslu, výskumu a energetiky (110), občianskych práv, spravodlivosti a vnútorných vecí (177) a hospodárskych a menových záležitostí (85). Podrobné údaje o počte zamestnancov jednotlivých agentúr sa uvádzajú v prílohe I.

Spôsob kontroly

V článku 287 Zmluvy o fungovaní Európskej únie (3) sa stanovuje, že Dvor audítorov musí preskúmať účtovné závierky všetkých agentúr zriadených Úniou, pokiaľ to nevylučuje ich príslušný ustanovujúci akt. Vykonali sme preto audit 41 agentúr a vydali stanovisko k spoľahlivosti ich účtovných závierok a k zákonnosti a riadnosti príslušných operácií za rozpočtový rok končiaci sa 31. decembra 2016.

Spôsoby kontroly sa stanovujú v súčasnom právnom rámci a sú uvedené v tabuľke 2.

Tabuľka 2

Spôsob kontroly účtovných závierok agentúr

Agentúry Kontroluje Dvor audítorov audítorská firma a Dvor audítorov Decentralizované agentúry 2 30 Ostatné orgány 1 (4) 2 Výkonné agentúry 6 —

Ročné účtovné závierky 32 agentúr overili nezávislí externí audítori (audítorské firmy) v súlade s článkom 208 ods. 4 nariadenia o rozpočtových pravidlách EÚ (5) a článkom 107 ods. 1 rámcového nariadenia o rozpočtových pravidlách pre agentúry (6). Prácu audítorských firiem sme preskúmali v súlade s medzinárodnými audítorskými štandardmi. Toto preskúmanie poskytlo primerané uistenie, že na základe práce audítorských firiem môžeme vyjadriť audítorské stanoviská k spoľahlivosti účtovných závierok. Spoľahlivosť účtovných závierok zvyšných deviatich agentúr sme kontrolovali sme kontrovali sami. Takisto ako v predchádzajúcich rokoch nesie Dvor audítorov aj teraz výhradnú zodpovednosť za audit zákonnosti a riadnosti príslušných operácií všetkých agentúr.

Okrem agentúr, ktoré kontroluje Dvor audítorov, existujú tri agentúry pôsobiace v oblasti obrany (Európska obranná agentúra, Inštitút Európskej únie pre bezpečnostné štúdie a Satelitné stredisko Európskej únie), ktoré sú v právomoci Rady a financujú sa z príspevkov členských štátov. Tieto nekontroluje Dvor audítorov, ale iní nezávislí externí audítori. V situačnej správe z roku 2014 (7) o opatreniach EÚ týkajúcich sa povinnosti zodpovedať sa a verejného auditu sme dospeli k záveru, že neexistuje žiadny pádny dôvod, aby sa na tieto agentúry vzťahovali iné mechanizmy kontroly.

ČO SME ZISTILI

Výroky bez výhrad k spoľahlivosti účtovných závierok všetkých agentúr

Konečné účtovné závierky všetkých 41 agentúr vyjadrujú verne zo všetkých významných hľadísk ich finančnú situáciu k 31. decembru 2016 a výsledky ich operácií a tokov hotovosti za príslušný rozpočtový rok v súlade s ustanoveniami príslušných nariadení o rozpočtových pravidlách a účtovnými pravidlami, ktoré schválil účtovník Komisie.

Výroky bez výhrad k zákonnosti a riadnosti príslušných operácií všetkých agentúr, okrem EASO

Dospeli sme k záveru, že príslušné operácie 40 agentúr za rozpočtový rok končiaci sa 31. decembra 2016 sú zo všetkých významných hľadísk zákonné a riadne.

K zákonnosti a riadnosti príslušných operácií EASO sme vyjadrili výrok s výhradou. Výhrada sa týka dvoch postupov obstarávania, pri ktorých neboli v primeranej miere dodržané zásady verejného obstarávania.

Záležitosti osobitného významu, na ktoré upozornil Dvor audítorov

Pri dvoch agentúrach so sídlom v Londýne, EBA a EMA, sme do správy zaradili bod so zdôraznením skutočnosti (8), ktorý sa týka rozhodnutia Spojeného kráľovstva vystúpiť z Európskej únie. Účtovné závierky agentúr EBA a EMA boli vyhotovené na základe obmedzených informácií, ktoré boli dostupné v čase ich podpisu, a zatiaľ neposkytovali spoľahlivý odhad budúcich nákladov vyplývajúcich z ukončenia činnosti agentúr v Spojenom kráľovstve a následného presunu na iné miesto. Poukázali sme tiež na riziko zníženia príjmov po odchode Spojeného kráľovstva z EÚ a riziko, že v dôsledku presunu týchto agentúr dôjde k strate expertízy, čo ohrozí kontinuitu činnosti.

Vyjadrili sme sedem ďalších pripomienok (9) k možnému vplyvu odchodu Spojeného kráľovstva z Európskej únie na príjmy a činnosti niekoľkých agentúr, ktoré nemajú sídlo v Londýne. CPVO, EASA, ECHA, EIOPA, ESMA a EUIPO môžu čeliť zníženiu príjmov, ktoré bude priamym dôsledkom poklesu činností vytvárajúcich príjmy v Spojenom kráľovstve. GSA prevádzkuje v Spojenom kráľovstve technické útvary, o ktorých postavení zatiaľ nebolo rozhodnuté.

V prípade SRB sme do správy zaradili bod so zdôraznením skutočnosti týkajúci sa zavedeného kontrolného rámca pre výpočet príspevkov úverových inštitúcií do jednotného fondu na riešenie krízových situácií. Zdôraznili sme, že príspevky do fondu sa počítajú na základe informácií, ktoré rade poskytujú úverové inštitúcie prostredníctvom vnútroštátnych orgánov pre riešenie krízových situácií. V nariadení o SRM sa však nestanovuje komplexný a jednotný rámec kontroly na zabezpečenie spoľahlivosti týchto informácií. Ďalej sme upozornili, že metodika na výpočet príspevkov stanovených v právnom rámci je veľmi zložitá, čo vyvoláva riziko nepresnosti. Rada navyše nemôže zverejniť podrobnosti o výpočtoch príspevkov, ktoré boli vyhodnotené z hľadiska rizík, za jednotlivé úverové inštitúcie, pretože sú navzájom prepojené a zahŕňajú dôverné informácie o ostatných úverových inštitúciách. To má dosah na transparentnosť týchto výpočtov.

Vyjadrili sme aj ďalšie pripomienky k nedostatkom v postupoch verejného obstarávania vykonávaných právnymi subjektmi znalostných a inovačných spoločenstiev EIT, ako aj v súvislosti s tým, že ľudské zdroje EIT sú príliš limitované na to, aby zvládli zvýšenú pracovnú záťaž.

Pri CdT sme vyjadrili ďalšiu pripomienku v súvislosti s tým, že niekoľko agentúr čoraz viac využíva interných prekladateľov a ďalšie alternatívne riešenia. Z toho vyplýva, že kapacita CdT sa nevyužíva do maximálnej možnej miery a na úrovni EÚ dochádza k duplikácii vývoja prekladateľských systémov a prevádzkových nákladov. Častejšie využívanie alternatívnych prekladateľských riešení inými agentúrami ohrozuje obchodný model CdT.

Ďalšie kontrolné zistenia v rôznych oblastiach

Uviedli sme aj 115 pripomienok vyplývajúcich z kontrolných zistení (2015: 90) týkajúcich sa 34 agentúr (2015: 37), aby sme poukázali na dôležité skutočnosti a priestor na zlepšenie. Prehľad pripomienok ku každej agentúre je uvedený v prílohe II.

Ľudské zdroje vyvolávajú v niektorých prípadoch obavy

Primerané obsadenie miest zamestnancami je kľúčovým prvkom stability a efektívnosti činnosti agentúr a ich schopnosti realizovať svoj program práce. Zistili sme, že sedem agentúr čelilo problémom týkajúcim sa riadenia ľudských zdrojov a iným personálnym záležitostiam vrátane vysokej fluktuácie zamestnancov, nedostatkov v postupoch prijímania zamestnancov a neobsadených pracovných miest, ktoré po dlhú dobu zastávali dočasní zamestnanci.

Tri agentúry (Frontex, CEPOL a BEREC) mali problém nájsť vhodných uchádzačov s požadovaným profilom, ktorý pravdepodobne súvisel s opravným koeficientom pre platy uplatňovaným hostiteľskou krajinou (66,7 %, 69 % a 76,5 %). Ak sa našli vhodní kandidáti, počet zamestnancov z hostiteľského štátu, ktorých bolo možné prijať, bol nepomerne vyšší ako počet zamestnancov z ostatných členských štátov. Aby Frontex prilákal uchádzačov, 14 zamestnancov prijal vo vyššej platovej triede, ako sa povoľuje v služobnom poriadku. Pri ďalších dvoch agentúrach sme zaznamenali vysokú fluktuáciu zamestnancov, čo môže poznačiť kontinuitu činností a schopnosť agentúr vykonať aktivity vymedzené v plánoch práce. V prípade agentúry CEPOL môže byť dôvodom ťažkostí pri prijímaní zamestnancov aj konkurencia zo strany iného orgánu so sídlom v Budapešti (EIT).

Tri agentúry (EMA, EIT, ECDC) čelili organizačným výzvam. EMA prešla od roku 2014 dvomi veľkými reorganizáciami vrátane interného prerozdelenia pozícií vyššieho a stredného manažmentu. Prerozdelenie kľúčových zamestnancov v oblasti IT a administratívy nebolo úspešné a vážne ohrozilo stabilitu agentúry a jej činnosti. Riaditeľ EIT sa zmenil štyrikrát od zriadenia inštitútu v roku 2008 do júla 2014. Pracovné miesto riaditeľa je od augusta 2014 obsadené dočasne, ako aj ďalšia riadiaca pozícia od februára 2013, čo je v rozpore s maximálne jednoročným obdobím, ktoré sa pre dočasné pracovné umiestnenie stanovuje v služobnom poriadku. Táto situácia vyvoláva u zainteresovaných strán neistotu a ohrozuje strategickú kontinuitu. Dočasný riaditeľ ECDC bol vymenovaný v máji 2015 a 31. decembra 2016 bol ešte stále vo svojej pozícii, čím bola prekročená maximálna doba jedného roka. Toto dočasné vymenovanie zároveň viedlo k 15 dodatočným dočasným priradeniam ostatných zamestnancov.

Verejné obstarávanie je aj naďalej oblasťou s vyššou tendenciou k vzniku chýb

Základným cieľom verejného obstarávania je zabezpečiť hospodársku súťaž medzi hospodárskymi subjektmi, aby sa dospelo k hospodársky najvýhodnejšiemu nákupu transparentným, objektívnym a jednotným spôsobom a v súlade s platným právnym rámcom. V špecifických ročných správach o EASO, EMCDDA, eu-LISA, EMA a BEREC sme informovali, že tieto agentúry v plnej miere nedodržali zásady a pravidlá verejného obstarávania stanovené v nariadení o rozpočtových pravidlách. Pripomienky sa týkajú hlavne nejednotnosti súťažných podkladov, nedodržania kritérií pre výber hospodárskych subjektov, chýbajúce formálne postupy a chýbajúci jasne vymedzený poverený orgán na udelenie zákaziek a podpis zmlúv.

Dvor audítorov ocenil, že agentúry čoraz viac využívajú na obstaranie tovaru a služieb medziinštitucionálne rámcové zmluvy, ktoré zaisťujú administratívnu efektívnosť a úspory z rozsahu. Jednu medziinštitucionálnu rámcovú zmluvu týkajúcu sa softvéru, IT licencií a služieb, uzatvorenú v roku 2014 medzi rámcovým dodávateľom a Komisiou v mene niekoľkých inštitúcií a agentúr, však minimálne tri agentúry (EMA, EEA, EASO) nevyužili optimálne. Rámcový dodávateľ je sprostredkovateľom medzi inštitúciami a agentúrami na jednej strane a potenciálnymi dodávateľmi, ktorí sú schopní riešiť ich potreby, na druhej. Za tieto sprostredkovateľské služby je rámcový dodávateľ oprávnený zvýšiť ceny dodávateľov o dve až deväť percent. Zistili sme, že pri platbách kontrolovaných za túto rámcovú zmluvu neboli ceny a fakturované poplatky pre rámcového dodávateľa systematicky kontrolované porovnaním s cenovými ponukami a faktúrami dodávateľov a že pri plnení rámcovej zmluvy sa nie vždy zabezpečila primeraná hospodárska súťaž a tým ani výber hospodársky najvýhodnejšieho riešenia.

Nedostatky vo verejnom obstarávaní sa zaznamenali aj vo vzťahu k vnútorným kontrolám. V piatich prípadoch v štyroch agentúrach (EASO, EIT, EMSA, EIGE) sme zistili, že slabé kontroly mali za následok neefektívnosť, spôsobenú napríklad podhodnotením potrieb obstarávania v čase konania.

Hoci sa naše ročné audity agentúr nezameriavajú na aspekty výkonnosti, očakáva sa, že si naši audítori povšimnú riziká slabej výkonnosti i riziká pre finančné hospodárenie. V siedmich prípadoch týkajúcich sa šiestich agentúr (eu-LISA, Frontex, EU-OSHA, EEA, BEREC, EUIPO) sme upozornili na neoptimálne mechanizmy verejného obstarávania, ktoré ohrozujú dosiahnutie najlepšieho pomeru medzi hodnotou a cenou, a na nedostatky v monitorovaní plnenia zmlúv.

Rôznorodé infraštruktúry agentúr v oblasti IT napriek zväčša podobným činnostiam

Agentúry vykonávajú rôznorodé prevádzkové činnosti, ktoré si vyžadujú primerané a niekedy osobitne prispôsobené IT riešenia. Hlavné prevádzkové a administratívne činnosti sa však vykonávajú na základe toho istého právneho rámca, z čoho vyplýva, že agentúry používajú podobné procesy a ich podporu teda môžu zabezpečiť podobné IT nástroje. Hoci agentúry urobili značný pokrok pri používaní podobných systémov pre rozpočtové hospodárenie a účtovníctvo, v iných kľúčových oblastiach, ako je riadenie ľudských zdrojov a riadenie verejného obstarávania a zákaziek, sa stále využíva veľké množstvo rôznych IT nástrojov. Agentúry by mali zvážiť harmonizáciu IT riešení aj v týchto oblastiach, nielen preto, že by sa tým zvýšila nákladová účinnosť, ale znížili by sa aj riziká pre vnútornú kontrolu a posilnilo riadenie informačných technológií.

Ďalším potenciálnym prínosom, ktorý by sa mohol dosiahnuť, je napríklad harmonizovanejšie riadenie a podávanie správ zainteresovaným stranám a tiež zavedenie automatizovaných audítorských postupov, ktorými by sa zvýšila efektívnosť auditov. Sieť agentúr EÚ je odhodlaná ďalej presadzovať v týchto oblastiach spoluprácu medzi agentúrami a s Komisiou, a pokiaľ ide o externý audit, aj spoluprácu s Dvorom audítorov.

Graf 4

Rôznorodé IT nástroje v jednotlivých agentúrach

Systémy riadenia ľudských zdrojov

Systémy verejného obstarávania/riadenia zákaziek

Poradenstvo v oblasti IT a riadenie projektov treba v agentúre EMA zlepšiť

Okrem bežnej každoročnej audítorskej práce, ktorá sa týkala všetkých agentúr, sme preskúmali aj proces najímania IT konzultantov v agentúre EMA v súvislosti s dvomi veľkými projektmi v oblasti informačných technológií (dohľad nad liekmi a klinické skúšanie), prostredníctvom ktorých agentúra reaguje na záväzky vyplývajúce z právnych predpisov, podľa ktorých má vytvoriť komplexné celoeurópske sieťové systémy vyžadujúce si rozsiahly rozvoj informačných technológií. Keďže plán pracovných miest agentúry EMA nebol rozšírený tak, aby umožnil zvýšenie internej expertízy v oblasti obchodu a rozvoja IT, poveril poradenské firmy pôsobiace v týchto oblastiach, čím sa agentúra stala kriticky závislou od externej expertízy.

Zistili sme tiež, že pred začiatkom projektov nebola zavedená metodika, ktorá by bola vhodná pre takéto komplexné a rozsiahle projekty, čo mohlo mať vplyv na schopnosť vedenia dohliadať na vykonávanie projektov a monitorovať ho a zabezpečiť ich koherentnosť. EMA naďalej pracuje na vytvorení primeranej metodiky a najnovšie zlepšenie predstavila v septembri 2016.

Schopnosť agentúry EMA kontrolovať činnosť konzultantov a monitorovať kvalitu poskytnutých produktov bola znížená aj z dôvodu typu použitých zmlúv o poskytnutí poradenských služieb (tzv. time and means contract) a tiež v dôsledku toho, že časť konzultačného procesu sa vykonávala mimo priestorov agentúry a v inom členskom štáte. EMA čelila pri realizácii projektov oneskoreniam a zvyšujúcim sa nákladom. Časté zmeny rozsahu projektov, rozpočtu a termínov boli spôsobené najmä vyvíjajúcimi sa požiadavkami na systémy v dôsledku meniacich sa potrieb členských štátov. Výška konečných nákladov a dátumy uvedenia IT systémov do prevádzky ešte nie sú isté.

Pokiaľ ide o výsledky tohto pilotného auditu poradenských služieb v agentúre EMA, Dvor audítorov v budúcnosti využije vždy, keď to bude možné, prepracovanú metodiku, poznatky a expertízu získané v priebehu tohto auditu.

Rozpočtové hospodárenie sa až na niektoré výnimky zlepšuje

Počet pripomienok v tejto oblasti sa v roku 2016 výrazne znížil, no vysoká miera prenesených viazaných rozpočtových prostriedkov je v špecifických ročných správach naďalej najčastejším predmetom pripomienok a stále sa týka 23 agentúr. Vysvetlením týchto prenosov je zvyčajne viacročný charakter činností. Niekoľko agentúr sme vyzvali k tomu, aby zvážili zavedenie diferencovaných rozpočtových prostriedkov. Tento nástroj sa ustanovuje v nariadení o rozpočtových pravidlách práve na riešenie takýchto situácií.

V štyroch prípadoch (Frontex, CPVO, Chafea, EASME) sme informovali o zrušení rozpočtových prostriedkov prenesených z predchádzajúcich rokov, ktoré poukazuje na nadhodnotenie rozpočtových potrieb a teda na nedostatky v plánovaní.

V reakcii na migračnú krízu v Únii sa výrazne zvýšili úlohy agentúr Frontex a EASO. V dôsledku toho bol konečný rozpočet EASO na rok 2016 trojnásobne vyšší ako predchádzajúci rok a rozpočet agentúry Frontex bol vyšší o 75 % v porovnaní s minulým rokom. Obe agentúry boli postavené pred značné administratívne a prevádzkové výzvy a veľké očakávania, že dosiahnu okamžité výsledky bez toho, aby mali čas prispôsobiť svoje systémy a postupy a prijať potrebných zamestnancov. V dôsledku toho mali problém vyčerpať dodatočné financie v priebehu rozpočtového roka, čo viedlo k zrušeným rozpočtovým prostriedkom v značnej výške (Frontex) alebo k vysokej miere prenesených rozpočtových prostriedkov (EASO). To bol v rôznych prípadoch jeden z dôvodov nedodržania rozpočtových pravidiel a pravidiel verejného obstarávania a problémov pri optimálnom plnení dohôd o grante s Komisiou alebo príjemcami.

Externé hodnotenia sú spravidla pozitívne

Po prvýkrát sme v šiestich prípadoch priamo spomenuli výsledok externých hodnotení činností agentúr a celkovej výkonnosti. Výsledky hodnotenia boli vo všeobecnosti pozitívne a agentúry vypracovali akčné plány na riešenie problémov uvedených v hodnotiacich správach. Vo väčšine nariadení, ktorými sa zriaďujú agentúry, sa síce ustanovuje pravidelné vykonávanie externého hodnotenia (zvyčajne každé štyri roky až každých šesť rokov), zistili sme však, že zriaďujúce nariadenia šiestich agentúr (EASO, eu-LISA, ETF, ENISA, EIGE, REA) takéto ustanovenie neobsahujú, čo je problém, ktorý treba vyriešiť. Informovali sme tiež, že v nariadení o zriadení agentúry EMA sa ustanovuje vykonanie externého hodnotenia každých desať rokov, čo je príliš dlhá doba na to, aby hodnotenie poskytlo zainteresovaným stranám účinnú spätnú väzbu o výkonnosti.

Audítorské výsledky IAS majú poskytovať ucelenejší prehľad

V súvislosti s rokom 2016 sme sa po prvýkrát odvolali na audítorské závery Útvaru Komisie pre vnútorný audit (IAS) s cieľom poskytnúť komplexnejší pohľad na výsledky auditov. Celkovo sme sa zmienili o 14 audítorských správach IAS. Vo všetkých prípadoch sa agentúry dohodli s IAS na pláne nápravných opatrení.

Prijímanie opatrení na základe pripomienok z predchádzajúcich rokov je vo väčšine prípadov na dobrej ceste

V relevantných prípadoch sme informovali o pokroku opatrení prijatých agentúrami na základe pripomienok z predchádzajúcich rokov. Z prílohy III vyplýva, že k 140 pripomienkam, ktoré boli na konci roka 2015 otvorené (2014: 134), boli vo väčšine prípadov nápravné opatrenia už ukončené alebo ich zavádzanie prebiehalo.

Graf 5

Kontrola prijatia opatrení na základe pripomienok z predchádzajúcich rokov

(1) Medzi zamestnancami sú úradníci, dočasní a zmluvní zamestnanci, ako aj vyslaní národní experti.

(2) Údaje o počtoch zamestnancov za rok 2015 boli aktualizované v súlade s údajmi, ktoré poskytli agentúry.

(3) Ú. v. EÚ C 326, 26.10.2012, s. 47.

(4) Vzhľadom na obmedzené zdroje a činnosť Zásobovacej agentúry Euratomu ju kontroluje len Dvor audítorov.

(5) Nariadenie Európskeho parlamentu a Rady (EÚ, Euratom) č. 966/2012 (Ú. v. EÚ L 298, 26.10.2012, s. 1).

(6) Delegované nariadenie Komisie (EÚ) č. 1271/2013 (Ú. v. EÚ L 328, 7.12.2013, s. 42).

(7) Situačná správa Dvora audítorov – Medzery, prekrývanie a výzvy: situačná správa o opatreniach EÚ týkajúcich sa povinnosti zodpovedať sa a verejného auditu

(8) Body obsahujúce zdôraznenie skutočnosti poukazujú na dôležité skutočnosti, ktoré sú nevyhnutné pre pochopenie účtovnej závierky používateľmi.

(9) Body obsahujúce ďalšie pripomienky sa používajú na informovanie o dôležitých skutočnostiach, ktoré neboli zverejnené v ročnej účtovnej závierke.

PRÍLOHA I Rozpočet a zamestnanci agentúr (1) Rozpočet (2) Zamestnanci (3) Stále výbory EP Zodpovedné GR Oblasť politiky 2015 2016 2015 2016 (mil. EUR) (mil. EUR) Decentralizované agentúry eu-LISA Občianske slobody, spravodlivosť a vnútorné veci HOME Vnútorné veci 71,7 82,3 134 144 EASO HOME Vnútorné veci 15,9 53,0 93 125 FRONTEX HOME Vnútorné veci 143,3 251,0 309 365 EMCDDA HOME Vnútorné veci 18,5 15,4 100 101 EUROPOL HOME Vnútorné veci 95,0 104,0 666 737 FRA JUST Spravodlivosť 21,6 21,6 107 105 CEPOL HOME Vnútorné veci 8,8 10,3 41 51 EUROJUST JUST Spravodlivosť 33,8 43,5 246 245 EBA Hospodárske a menové veci FISMA Finančné služby a kapitálové trhy 33,4 36,5 156 161 EIOPA FISMA Finančné služby a kapitálové trhy 20,2 21,8 133 139 ESMA FISMA Finančné služby a kapitálové trhy 36,8 39,4 202 204 SRB (4) FISMA Finančné služby a kapitálové trhy 22,0 11 865 108 180 EU-OSHA Zamestnanosť a sociálne veci EMPL Zamestnanosť a sociálne veci 16,9 16,7 65 65 CEDEFOP EAC Vzdelávanie a kultúra 18,4 18,0 123 122 EUROFOUND EMPL Zamestnanosť a sociálne veci 21,2 20,8 111 104 ETF EAC Vzdelávanie a kultúra 21,0 21,0 129 130 CDT DGT Jazykové služby 49,6 50,5 218 225 ECDC Životné prostredie, verejné zdravie a bezpečnosť potravín SANTE Zdravie a ochrana spotrebiteľa 58,5 58,2 260 260 ECHA GROW Podnikanie 114,8 110,1 572 578 EEA ENV Životné prostredie 49,2 50,5 219 208 EFSA SANTE Zdravie a ochrana spotrebiteľa 78,8 79,5 434 443 EMA SANTE Zdravie a ochrana spotrebiteľa 304,0 305,0 775 768 EFCA Rybárstvo MARE Námorné záležitosti a rybárstvo 9,2 10,0 64 64 CPVO Priemysel, výskum a energetika SANTE Poľnohospodárstvo a rozvoj vidieka 14,7 16,1 46 44 EURATOM (4) ENER a RTD Energetika a inovácie 0,1 0,1 17 17 ACER ENER Energetika 11,3 15,9 80 103 GSA GROW Podnikanie 363,8 626,4 139 160 EIT EAC Inovácie a technológia 232,0 283,0 50 59 ENISA CNECT Jednotný digitálny trh 10,0 11,0 69 69 EUIPO GROW Vnútorný trh 384,2 421,3 848 910 BEREC CNECT Jednotný digitálny trh 4,0 4,2 26 27 EASA Doprava a cestovný ruch MOVE Mobilita a doprava 185,4 193,4 779 774 EMSA MOVE Mobilita a doprava 64,8 71,1 246 246 ERA MOVE Mobilita a doprava 26,3 27,5 157 155 EIGE Práva žien a rodová rovnosť JUST Spravodlivosť 7,9 7,8 42 45 Výkonné agentúry EACEA EAC, CNECT, HOME a ECHO Vzdelávanie a kultúra 46,9 49,1 441 442 REA RTD, EAC, GROW, HOME, CNECT a AGRI Výskum a inovácie 54,6 62,9 618 628 ERCEA RTD Výskum a inovácie 39,6 42,6 417 461 EASME ENTR, RTD, ENR, ENV, CLIMA, CNECT a MARE Energetika, podnikanie a inovácie 36,4 35,8 373 417 INEA MOVE, ENER, CNECT a RTD Mobilita a doprava 18,4 21,7 186 225 CHAFEA SANTE, JUST a AGRI Ochrana spotrebiteľa 7,4 8,7 49 58 Spolu 2 770,40 15 182,70 9 848 10 364 Bez „rozpočtu fondu“ SRB 2 770,04 3 382,70 9 848 10 364 (1) Zdroj: Údaje poskytnuté agentúrami. (2) Rozpočtové údaje sú založené na platobných rozpočtových prostriedkoch. (3) Medzi zamestnancami sú úradníci, dočasní a zmluvní zamestnanci a vyslaní národní experti. (4) SRB a EURATOM nie sú konsolidované v účtovnej závierke EÚ.

PRÍLOHA II Pripomienky Dvora audítorov bez vplyvu na jeho stanoviská Celkový počet pripomienok Spoľahlivosť účtovnej závierky Zákonnosť a riadnosť operácií Vnútorné kontroly Rozpočtové hospodárenie Riadne finančné hospodárenie/výkonnosť Ďalšie pripomienky Postupy verejného obstarávania Prijímanie zamestnancov, povyšovanie a platy Iné Postupy verejného obstarávania Monitorovanie finančného plnenia zmlúv Iné Zistenia IAS Vysoká miera prenesených rozpočtových prostriedkov Vysoká miera zrušených rozpočtových prostriedkov z roku 2015 Iné Postupy verejného obstarávania Riadenie ľudských zdrojov Pripomienky o externom hodnotení Iné Chýbajúca požiadavka na externé hodnotenie Zamestnanci Iné Decentralizované agentúry 1 CEPOL 2 1 1 2 EASO 11 1 1 1 3 1 1 1 2 3 EMCDDA 2 1 1 4 eu-LISA 7 1 1 1 2 1 1 5 EUROJUST 1 1 6 EUROPOL 1 1 7 FRA 2 1 1 8 FRONTEX 9 1 1 1 1 1 1 2 1 9 EBA 0 10 EIOPA 0 11 ESMA 0 12 SRB 6 1 1 3 1 13 CdT 1 1 14 CEDEFOP 0 15 ETF 2 1 1 16 EU-OSHA 3 1 1 1 17 EUROFOUND 4 1 1 1 1 18 ECDC 3 1 1 1 19 ECHA 3 1 1 1 20 EEA 3 1 1 1 21 EFSA 1 1 22 EMA 8 1 1 1 1 3 1 23 EFCA 0 24 ACER 2 1 1 25 BEREC 5 1 1 1 1 1 26 CPVO 3 1 1 1 27 EIT 7 1 1 1 2 1 1 28 ENISA 3 1 1 1 29 EUIPO 3 1 1 1 30 EURATOM 0 31 GSA 3 1 1 1 32 EASA 2 1 1 33 EMSA 1 1 34 ERA 0 35 EIGE 4 2 1 1 Výkonné agentúry 36 CHAFEA 2 1 1 37 EACEA 2 1 1 38 EASME 2 1 1 39 ERCEA 3 1 1 1 40 INEA 1 1 41 REA 3 2 1 Medzisúčet 115 2 5 4 2 5 2 7 14 23 4 5 7 2 6 9 6 6 6 Spolu 11 28 32 24 18